ДО  

ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от ЕВЕЛИНА МИХАЛЕВА – Председател на  Временната комисия
 за изработване на проект на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас
Относно: Приемане на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас
УВАЖАЕМИ ОБЩИНСКИ СЪВЕТНИЦИ,

Временната комисия за изработване на проект на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас, избрана с решение по т.36 от Протокол №18/21.12.2020 г. на  Общински съвет – Бургас проведе 2 заседания – на 04.03.2021 г. и 13.05.2021 г., на които изработи проект на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас.

На вашето внимание е предоставена за обсъждане и приемане Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас.
Причините, които налагат приемане на изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас:
С решение по т. 36 от проведеното на 21.12.2020 г. заседание, отразено в Протокол №18/21.12.2020 г., Общински съвет – Бургас създаде Временна комисия за изработване на проект на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас (Наредбата). Временната комисия проведе заседание на 04.03.2021 г., на което разгледа предложението от Тодор Стамболиев – обществен посредник на територията на Бургаска община, касаещо промяна в Наредбата.

В действащата към настоящия момент Наредба, паркирането в зелена или синя зона срещу определена абонаментна цена и електронен стикер се разрешава само на лица, които имат постоянен адрес на територията на Община Бургас. 

С предлаганата промяна се дава възможност за издаване на краткосрочен стикер в зоните за платено паркиране на гражданите, които нямат постоянен адрес на територията на Община Бургас, но са  собственици на имот, който по предназначението си е за жилищни нужди. Справедливо е гражданите, които притежават в собственост имоти, попадащи в синя или зелена зона, да имат възможност и да могат да заплатят такса за паркиране и престой в зоната за паркиране, в близост до техните жилища.

Промените касаят и необходимите документи, който трябва да се представят за издаване на краткосрочен стикер за платено паркиране.

Целите, които се поставят: 

Целта на предлагания проект за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас е да се осигури възможност на гражданите, чийто постоянен адрес не е на територията на Община Бургас, да могат двукратно в рамките на календарна година за срок от 14 дни да закупят краткосрочен стикер.

Финансови и други средства, необходими за прилагането на новата уредба: 

За прилагането на предложеното изменение и допълнение на Наредбата не са необходими финансови средства.

Очакваните резултати от прилагането:

С прилагането на настоящите изменения и допълнения на Наредбата се очаква да се облекчат гражданите, притежаващи жилище в териториите на синя и зелена зона в гр. Бургас.

Анализ за съответствие с правото на Европейския съюз: 

Предложеният проект на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас, не противоречи на норми от по-висока йерархия и на европейското законодателство.

В изпълнение на чл.26, ал.3 и ал.4 от Закона за нормативните актове, на 25.03.2021 г. проектът на Наредба, ведно с мотивите за приемането му, бяха публикуване на интернет страницата на Общински съвет – Бургас и на Община Бургас, като беше определен 30-дневен срок за представяне на предложения и становища. В предоставения срок постъпиха предложения от Андрей Рунчев – Директор на ОП „Транспорт“, които са обсъдени от комисията и приети. Едното от предложенията касае изменение в Наредбата за определянето и администрирането на местните такси и цени на услуги на територията на община Бургас, поради което е публикувано на интернет страницата на Общински съвет – Бургас и на Община Бургас на 10.05.2021 г. за  предложения и становища. В случай че постъпят такива, ще бъдат предоставени своевременно на общинските съветници.   Приетите предложения са отразени в проекта на Наредба. Съгласно разпоредбата на чл.26, ал.5 от Закона за нормативните актове е изготвена справка за постъпилите предложения по проекта на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас.
Предвид изложеното и на основание чл.21, ал.2 от Закона за местното самоуправление и местната администрация, във връзка с чл.8 от Закона за нормативните актове, чл.76, ал.3 от Административнопроцесуалния кодекс и чл.99а от Закона за движението по пътищата, предлагам на Общински съвет - Бургас да вземе следното
РЕШЕНИЕ:

Приема Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас
§1. В чл. 13 се създават нови ал.2, ал.3 и ал.4 със следното съдържание:

(2) Право на платено паркиране на МПС двукратно в рамките на календарна година за срок от 14 дни   имат и физически лица, които нямат постоянен адрес на територията на гр. Бургас, ако са собственици на имот, с предназначение за жилищни нужди, попадащ в района на зоните за платено паркиране. Лицата следва да не са собственици, както и да не са носители на правото на владение, или ползване върху гараж със статут на самостоятелен обект в сградата, или на гараж със статут на обща част в сградата, иди на отделно място за паркиране със статут на принадлежност към съответния самостоятелен обект в сградата, попадаща в обхвата на зоната за платено паркиране, включително и на гараж, определен като преместваем обект по смисъла на чл. 56 от ЗУТ. 

(3) Правото на платено паркиране за 14 дневен срок през календарната година (двукратно) се предоставя само за едно МПС на един собственик, или съсобственик на съответният жилищен имот, включително и когато имотът е семейна общност. За второ и следващо МПС, както и за втори и следващ собствен, или съсобствен имот, на територията на гр. Бургас на същото лице, за същия период от време краткосрочен стикер за платено паркиране, не се издава. 

(4) МПС, за което се издава краткосрочен стикер, следва да отговаря на следните условия: да е собственост на правоимащия, или съпружеска имуществена общност, или да е закупено от лицето, или съпруга му на лизинг, или да е собственост или закупено на лизинг от родител на правоимащото лице, настойник, попечител, от син/дъщеря на правоимащия.
§2. В чл. 15 се правят следните изменения и допълнения:

1. Създава нова ал.2 със следното съдържание:

(2) Лицата по чл.13, ал.2, освен горепосочените документи представят Нотариален акт, или друг документ за собственост на недвижимият имот, заедно със Справка по данни за физическото лице за вписвания, отбелязвания и заличавания, издадена от Служба по вписванията гр. Бургас, не по-късно от 5 дни преди датата на подаване на заявлението и декларация по образец. За установяване на някои обстоятелства могат да бъдат поискани и др. документи, като Договор за лизинг, Удостоверение или акт за раждане, Удостоверение за наследници и др.

2. Досегашната ал. 2 става ал. 3 и се изменя, като придобива следното съдържание:

(3) Целогодишният електронен стикер се валидира в 7-дневен срок, след подаване на заявлението и заплащане на определената цена на услуга, а краткосрочния в три дневен срок, след подаване на заявлението, ведно с изискуемите към него документи и заплащането на съответната цена за услугата.

3. Създават се ал. 4 и ал.5 със следното съдържание:

(4) На лицата по чл. 13, ал. 2, които не отговарят на посочените условия, или които са декларирали неверни обстоятелства и/или са представили към заявлението документи с невярно съдържание, краткосрочен стикер за локално платено паркиране на МПС не се издава.

(5) В случаите на последващо установени декларирани неверни обстоятелства и/или представени към заявлението документи с невярно съдържание, издаденият краткосрочен стикер се анулира, като се информират компетентните органи, а платената сума не се възстановява.
§3. Създава Преходна и Заключителна разпоредба към Наредбата за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас:

Наредбата влиза в сила от 01.06.2021 г.

§4. В Наредбата за определянето и администрирането на местните такси и цени на услуги на територията на Община Бургас, приета с решение на Общински съвет - Бургас, по т.2, Протокол № 21/ 20.12.2016 г., в Приложение 6 – Тарифа на цени на услуги и права по чл.6 ал.2 от ЗМДТ, предоставени от Община Бургас, чрез общински предприятия, в раздел IV ОП „Транспорт“ се създава нова точка 2.2.а със следния текст:

	2.2.а
	цена за издаване на краткосрочен стикер, за срок от 14 дни, по чл. 13, ал.2 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас
	вкл. ДДС
	39,00 лв.



Приложения:

1. Извлечения от официалния сайт на Общински съвет – Бургас и Община Бургас;

2. Проект и мотиви към Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас;

3. Предложение от Андрей Рунчев – Директор на ОП „Транспорт“;

4. Справка за постъпилите предложения;
5. Протоколи от 04.03.2021 г. и 13.05.2021 г. на Временната комисия за изработване на проект на Наредба за изменение и допълнение на Наредбата за условията и реда за платено и безплатно паркиране и контролиран достъп на моторни превозни средства в определени зони на територията на община Бургас.
С уважение:
Евелина Михалева – Председател на Временна комисия
